《驻船月洲亭下闻似都宪将至暮雨有怀》
明代·程敏政

舣棹江亭待故人，阖闾城下雨如尘。鱼传尺素来三月，柳系离情管一春。

菜色可怜畿内地，萍踪难定客中身。半生忧乐当何似，篷底青灯坐及晨。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。